LidanRubinov/Halacha-QA huggingface dataset:
שאלה: זוגיות:, יש לי חבר כבר שנה וחצי, וכבר תקופה ארוכה שאני נורא מתלבטת מה לעשות עם הקשר אני נורא אוהבת אותו וחושבת שאנחנו מתאימים אבל הבעיה היא שהוא בגילי ועדיין בצבא ורוצה לעשות טיול וכו ומבחינת הבגרות זה נורא משמעותי אני מרגישה שאני כבר דיי בשלה לעבור שלב בחיים בנושא הזוגיות. אני פוחדת לחכות עוד זמן ולבסוף למצוא את עצמי לאחר כמה שנים מחפשת את עצמי.מה לעשות?
תשובה: ומי יכול לענות לך על שאלה כבדת משקל זו? יש רק אחת בעולם שיכולה לענות, וגם היא לא בטוחה שהתשובה שלה נכונה: את בעצמך. שכן, אין איש יודע את העתיד, ואין מי שיודע מה שיתחולל ביניכם, ואין איש שיודע האם תהיה קשורים האחד בשני לאחר השרות הצבאי והטיול בחו"ל, ואין איש שיודע שום דבר. לפיכך, אין לך אפשרות אחרת אלא למצוא את התשובה שלך לשאלה שלך   באיזו דרך את רוצה לבחור. האם את רוצה להמתין ולראות  האם את רוצה לנתק קשר בשל החשש העתידי  האם את צעירה מספיק כדי להסתכן ב"מחפשת את עצמי"  כל אלה הן החלטות האורבות לפתחך. ואין דרך אחרת מלבד להתפלל לריבונו של עולם כי יורה לנו את הדרך הנכונה, ולדלות את התשובה מתוך עצמך. האם את יכולה ללכת בדרך זו? האם אני יכול לעזור יותר? ובהצלחה
שאלה: יעלה ויבא שנשכח, לצאת ידי חובה מהחזן בחזרה: שאלתי היא: מדוע אדם ששכח לקרוא יעלה ויבוא צריך לחזור בתפילת שחרית ומנחה האם יש אפשרות שבמקום לחזור לרצה או לתחילת התפילה אפשר להקשיב ולכוון בחזרת שליח הציבור שאנו יוצאים ידי חובת קריאת יעלה ויבוא שהחזן קורא בחזרה במקום שאותו אדם ששכח יברך ברכה לבטלה כאשר הוא חוזר לתחילת הברכה או לתחילת התפילה?
תשובה: כשהשעה צריכה לכך הדבר מותר, אך לכתחילה יאמר לחזן לפני תחילת החזרה שיכוון להוציאו. והוא יכוון למילות החזן, ויענה אמן בכוונה כיוצא יד"ח.
שאלה: אמונה: הרב. בזמן האחרון עולות לי שאלות שאני פוחדת שהן קצת כופרות אבל אני יודעת שאני חייבת לשאול אותן אחרת האמונה שלי תהיה נורא חלשה: איך אני אמורה להיות בטוחה שיש אלוקים ואם יש מי אמר שזה דווקא האלוקים שאנחנו מאמינים בו? איך אני אמורה לדעת אם התורה וסיפוריה נכונים? אשמח לקבל תשובה. ויום טוב
תשובה: לשואלת. ראשית כל, את צודקת בטענתך לגבי השאלות - אם לא תשאלי, האמונה שלך תתנוון. תמיד תשאלי, גם אם לא תקבלי תשובה, או תשובה שאינה מספקת - תמשיכי לשאול! בנוגע לשאלתך זו, עלינו להבין ראשית כל מהי אמונה. אמונה באה מהשורש א.מ.ן ומשמעותו הישענות על משהו גדול. בדיוק כמו בפסוק: "כאשר ישא האמן את הינק" (במדבר א יב). האומן הוא ההורה המחזיק את היונק - התינוק, והתינוק אמון על ההורה. לפיכך, אנחנו מאמינים בקב"ה גם אם איננו רוצים בכך, היות ואנו תלויים בו, הוא מקור החיים שלנו. ברובד פשוט ניתן לומר "השמים מספרים כבוד אל ומעשה ידיו מגיד הרקיע" - הביטי בעולם שסביבך, האם השמים שכל כך יפים ועמוקים יכולים להופיע משום מקום? האם הטבע שלא חורג ביום יום ממהלכו הקבוע - זריחה, שקיעה, זריחה וכו  יכול לפעול בצורה כזו סתם? כך ניתן להבין שיש כח שמסובב את העולם על טבעו ומאורעותיו. ברובד עמוק יותר, אם תצליחי להגיע לשקט פנימי תגלי שבחייך האישיים את מרגישה שיש יד שמכוונת את מסלול חייך. נכון הדבר גם בראייה כללית של ההיסטוריה. הרב קוק זצ"ל היה כותב את המילה היסטוריה בתי"ו, כך : היסתוריה. הוא רמז לכך שהאופן שבו נלמדת ההיסטוריה הוא מסתיר את ה. אך אנו, עם ישראל, רואים איך שבכל ההיסטוריה הקב"ה פועל ומניע את כל המהלכים ההיסטוריים אל מקום אחד - גאולת עולם. המקום שממנו נובעת השאלה שלך, הוא מקום בריא. אך צריך לגשת אל התשובה בענווה. בניין האמונה הוא בניין רחב וגדול שמתרחב במשך כל חייך. על מנת להגיע לתשובה שתרווה את צמאונך, עליך למצוא ספר אמונה שמדבר אליך. בצורה זו, דרך לימוד קבוע, תוכלי לבנות את הבניין האישי שלך בצורה חזקה שלא תיפול משום רוח. רבי נחמן מברסלב אמר פעם: מי שטעם ין הונגרי, אותו לא יטעו לעולם. הכוונה היא שכאשר אדם לומד אמונה ומגיע לנקודת האמונה שבתוכו - שום ניסיון לא יצליח להעביר אותו על אמונתו. תזכי את, ונזכה כולנו להגיע אל אמונה חזקה, בבחינת "שיויתי ה  לנגדי תמיד". אורי המשיב אינו רב.
שאלה: ללא נושא: האם במוצר המיובא מחו"ל באישור הרה"ר לישראל יש לחשוש לבישול עכום לדעת מרן ומה לגבי איסור חדש
תשובה: הרבנות הראשית מתנה ע"נ לתת אישור הוא לפחות בישול ישראל כדעת הרמ"א. בנוסף הרבנות לא נותנת אישור למוצר עם חשש חדש
שאלה: השם הלנה לבת: רציתי לשאול בבקשה האם השם הלנה מתאים לבת ב מראש
תשובה: בדרך כלל, אני חושב שהדרך הנכונה היא לבחור פשוט בשם שאוהבים, ורצוי שיהיה בו גם דבר מה שיקשור למסורת וליהדותנו. אולם הייתי נמנע מהשם הלנה, שיוצר קשר (לאוו בהכרח בצדק) לאלילות, ויוצר אסוציאציה כזו.
שאלה: שיבולת שועל נקייה: האם פתיתי שיבולת להכנה מהירה שועל של חברת "קוואקר "ה נמכרת בשק היא בחזקת נקייה? אילו עוד מוצרים מקבילים הם בחזקת נקיים?
תשובה: למיטב ידיעתנו הוא לא מוחזק נקי, ויש רבנים שסוברים שהוא כן מוחזק נקי מצ"ב קישור להנחיות בנושא
שאלה: ברכת המזון מחוץ לבית: כשאני נמצאת בבית ספר או בטבע ואני אוכלת סנדוויץ שחברה שלי הכינה לי אז אני צריכה לברך ברכת האורח?
תשובה: נהוג לברך בבית המארח, ולא במקום אחר.
שאלה: נוסח תפילה: אם אבא שלי תימני ואמא שלי אשכנזייה, אני יכולה להתפלל בסידור אשכנזי? אני הרבה יותר מתחברת לנוסח האשכנזי
תשובה: ככלל, בכל הנוגע לעצמך, מותר לך לעשות את אשר את שמחה לעשות, בעיקר בנוגע לתפילה, שכאן הדבר החשוב ביותר הוא חיבור הלב.
שאלה: כיצד להגיב ליואב שורק ולאלה שתוקפים את הרב טאו?: לכבוד הרב, וערב טוב רציתי לשמוע מהרב התיחסות לדברים הקשים על התחרדות הרב טאו שכתב יואב שורק ובכלל לכל העליהום בעיתון מקור ראשון, על מי שדתיים יותר מהסטנדרט. זכורה לי התיחסות של הרב לעיתון הזה באופן שלילי, למוסף שבת ולמוצש, לכן אני מבקש ממך תגובה לדבריו שהתפרסמו בעיתון הזה. שאלתי היא גם מה היחס וגם למה אין יחס. זאת אומרת למה יואב שורק מבקש שיתיחסו אליו בתגובה ואף אחד מיכם הרבנים לא עונה לו? ב מראש, אהרון כ
תשובה: התלבטתי אם לענות לסוגיה זו, או להתעלם מאותם גורמים כפי שנהגנו עד היום (להוציא פעם אחת או שתיים). לאור העובדה שנשאלתי על כך פעמים רבות בשבועות האחרונים, אכתוב את ענ"ד בנושא זה. והשומע ישמע והחדל וכו. ארבע נקודות יסוד בסוגיה זו- א. על מנת להבין את דברי גאון הרוח הרב טאו שליט"א יש ללמוד ספריו, שם מצויה משנתו בבהירות. הצורך הבוער לגעת באדם ולהתבונן בפרצופו מקרוב, לשמוע את קולו ולשוחח איתו בפרטיות וכדומה, הוא נטיה אלילית עיתונאית, אשר אצלם מה שאינו מומחש בחושי החומר אינו בר הכי להיות קיים. גדולי התורה אינם כאלה, ולא יהיו כאלה, הם אינם עיתונאים אלא בני נביאים. ב. אותו אחד שכתב עליו דברים, הוא בגדר שנה ופירש. תלמיד ישיבה שהוריד את הכיפה מתוך אמירה ברורה שהוא דתי חדש ללא מכלול המצוות, שאת חלקן יש לעדכן לדעתו, וכל זאת על מנת להיות ישראלי חדש.  תורה חדשה  הוא ומוספו העיתונאי מבקשים ליצור, תורה ללא בית אב ומחוייבות למצוות ד. עם כאלה דמויות יש לעולם הקודש מלחמת עולמים באהבה מסותרת, ולא השלמה וידידות של פגישות עיתונאיות וכדומה. ג. התקשורת הישראלית אינה כלי משמעותי בתהלוכות הרוח בעם ישראל, אלא איסתרא בלגינא קיש קיש קריא. הרעש התקשורתי הוא מדומה, במיוחד בציונות הדתית, ואינו מייצג את המציאות עצמה שהיא ישרה, בריאה וערכית הרבה יותר. התקשורת (גם זו הקרויה דתית) חיה בתוך עצמה, פלורליסטית עד אובדן, עסוקה ביצירת אוירת נכאים וחוסר אמון בד  ובתורתו. אל מול מדיה מערבית זו, ניצבים בתי המדרשיות שלנו, מלאים מזן אל זן, אלפי תלמידים ותלמידות עמלים על בניין הרוח, ועסוקים במהפכת האמת המציאותית- הארת העם הגדול והקדוש הזה באמת התמימה והישרה, בחיים עצמם, בתורה. על כן אין שיח אמיתי עם התקשורת עצמה, בהיותה כלי רעשני ושבור שאינו מכיל מים. יש שימוש בה מעת לעת כשיש בזה צורך צדדי, הא ותו לא. ד. הדברים שנכתבו לאחרונה מלמדים על חוסר הבנה בסיסי את עומק רוחו של הרב טאו ועמדותיו בסוגיות היסוד של האומה והתורה. אין טעם להגיב לדברים אשר כל היסוד שלהם עומד על בסיס שאינו אמיתי, של חוסר הכרת המציאות וניחושים טועים. אין רק חוסר דיוק בפרט זה או אחר, אלא שגיאה כללית במשמעות המשנה כולה, ואין לזה תקנה אלא בחזרה בתשובה של הכותב וקבלת עול תו"מ. אז יזכה ללמוד כדבעי את התוכן הגאולי אחרי שישוב אל ד  ואל טובו. האובססיה של עיתונים ואנשים כאלה לעסוק בעולמו של ענק רוח זה, מקפלת בתוכה כמיהה פנימית לקשר עם אנשי אמת, שאין בהם את הסיבוך הפוסטמודרני האירופי. זוהי בקשה -המכוסה בקליפת זעקת מרד- לשוב לישרות וליראת השם. אולם זאת יש לדעת- כאשר טובעים בהמיית גלי הכפירה הסוערים, אי אפשר להאזין נכון את מנגינת השמים. ראשית יש לצאת מן ההפיכה, להפסיק ליצור דת חדשה, ואז להתפלל לד  שיזכה לפתוח ליבנו בתורתו, לחזור לתום האלוקי אשר מום אין בו. יחד עם כל זאת, עלינו להגביר את האהבה היוקדת לאישי ישראל אלו, ולהאמין בתמימות בנשמתם ובסגולתם. הביקורת כולה עליה לצאת מלב אוהב ומאמין, עם כל חדות התער שבמחלוקת זו.
שאלה: שם לתינוק: לכבוד הרב, אני בעז"ה צפויה ללדת בחודש הבא בן ויש לנו התלבטות לגבי שמות כאשר השם השני יהיה יוסף אסף איתי אופיר איתן רביד שי שקד אנא עזרתך מראש
תשובה: ראשית, שיהיה בשמחה. השמות מאוד יפים, ובחרו בזה שמוצא חן בעיניכם.
שאלה: בחירת שם לרך הנולד: בשבח והודיה לה ביום רביעי - יום רביעי לחול המועד פסח,נולדו לנו תאומים- בן ובת. לבת קראנו בשם שירה. בעלי ואני מתלבטים לגבי השם לבן. בעלי אוהב יאיר ואני הלל - עם קמץ באות ה. מה דעת הרב לגביי השמות? והקשר ליום שנולדו, חול המועד פסח. יאיר ושירה או הלל ושירה?
תשובה: ראשית ברכה כפולה ומכופלת. תזכו למצוא חן. ולגבי השמות - בחרו במה שמוצא חן בעיני שניכם, וזה יהיה נפלא. והרבה ברכה
שאלה: השם הלל קמץ באות ה : בשעה טובה נולדו לנו תאומים- בן ובת ביום רביעי שעבר חול המועד פסח. לבת קראנו שירה.( שירת הים שקראנו בשביעי של פסח ) בעוד זמן קצר תתקיים הברית של בננו ועדיין אנחנו מתלבטים לגביי השם. חשבנו על הלל - קמץ באות ה. ממה שקראתי באינטרנט נתקלתי שמישהו כתב ששמע שהרב אליהו לא כל כך המליץ על שם זה. אני לא יודעת אם הכוונה להלל עם חיריק או קמץ. האם לרב ידוע משהו על זה? יש לזה בסיס כלשהו? פשוט ונותרתי עם תחושה לא טובה כל כך. מה הרב חושב על השם הלל עם קמץ? זה בעייתי? מכיוון שהם נולדו בחול המועד פסח, ימי שבח והלל חשבנו על שם זה. מה לגבי השם יאיר?
תשובה: השם הלל עם תנועה זו הוא שם בעל משמעות טובה, והטייתו היא בזכר כפי שאנו אומרים הלל הגדול הלל השלם וכד, ועל כן אין בו בעיה. להורים יש סיעתא דשמיא לקרוא שם לבנם, ולכן אם הוא אהוב עליכם ובחרתם בו מתוך ירא"ש, קראו לו כך. ודאי הלל עם חיריק גם הוא שם טוב, ואין מי שיוכל לחלוק על התנאים הקדושים שנקראו כך. גם השם יאיר הוא טוב מאד, וכנ"ל. מזל טוב
שאלה: בית ספר: אני לומדת בבית ספר חילוני ולא טוב לי שם אחרי שעות בית הספר אני שמה חצאיות ומתפללת שיהיה לי את האומץ להשים גם לבית הספר חצאיות אבל אני לא מצליחה לעשות? בע"ה שנה הבאה אני עוברת לבית ספר דתי. בבית הספר בו אני נימצאת עכשיו מאוד קשה לי הילדים מפעילים מוזיקה בצורה חזקה ואני לא יודעת מה לעשות איך אני יכולה לשרוד את התקופה האחרונה שנישאר לי ללמוד בו
תשובה: ב"ה, כדאי לך למצא פינה או כמה פינות בבית הספר ששם תוכלי ללכת בשעות הפנאי כדי לנוח מהאוירה הלא מתאימה לך, אי אפשר תמיד לעמוד במקום שוחק. כדאי גם ללמוד ספר מוסר או אגדות ח שנותנים לאדם את הכיוון בחיים, ואת הידיעה איך להתיחס לכל מיני תופעות ולא להפגע מהם. דני ארגמן אשמח לעזור גם בפלפון 052-7710491
שאלה: כף בשרית בתבשיל פרווה קר: לכבוד הרב הכנסתי בטעות כף עץ קרה ששימשה לבישול מאכל בשרי (נקניקיות במים) באותו הערב, למאכל פרווה קר. מה דין התבשיל? האם צריך לבדוק האם יש פי שישים כנגד גודל הכף או גודל שארית המים שלכאורה היתה עליה מהבישול? האם זה משנה אם בתבשיל הפרווה הקר היה מעט שום שבושל עם התבשיל?
תשובה: העץ עצמו אינו מפליט מכיוון שהיה קר כשנגע בפרווה, ולכן אין צורך לשער במה שנכנס וודאי לא בכף כולה. אולם המים שאתה מעיד שהיו עליו עדיין מהנקניקיה, יש להם דין שומן בשר משום ששומן הנקנקיות כידוע צף במים בהם התבשלו ודבק בכלים. לפיכך יש לשער שישים במאכל הפרווה לעומת המים שנכנסו למאכל הפרווה הקר, ואם יש שישים אפשר לאוכלו בחלב, ובלבד שאינך חש טעם הנקנקיה בתבשיל הפרווה. אין דין חריף בכהאי גוונא של השום, משום שהוא היה מבושל ואין לו דין חריף לאחר מכן לחלק מהפוסקים.
שאלה: פוליש כשר: בטיפול שיניים אצל שיננית היא משתמשתים בחומר בשם פוליש שמנקה את השיניים,לחומר יש טעם.בפעם האחרונה שהייתי בטיפול ביקשתי לבדוק אם ישנה כשרות על החומר,למיטב ידיעתה היא לא ראתה כשרות.יש להדגיש שמדובר בחומר מיוחד שנמצא בשימוש של רופאי שיניים. כיצד ואיפה ניתן לקנות חומר כזה שיש עליו כשרות? קשה לי להאמין שאין בשוק הצע כשר לחומר בסיסי בניקוי שיניים אצל שיננית
תשובה: זה נכנס בעצם לאותו קטגוריה כמו משחת שיניים, שפתונחפ, דבק לשיניים תותחו תוכו. כל המוצרים האלו אינם צריכים השגחה בגלל שאינם ראויים לאכילת כל ואינם בעצם נחשבים כאוכל טפילו כשיש להם טעם כשלא מיועדים לאכילה והטעם הוא רק כדי שיהיה אפשרי להכניסו לפה. אבל בטח לא מיעדים לאכילה כשלא נמרח אותם על חתיכת לחם וכו.
שאלה: בטחון עצמי ועשיית מצוות: האם קיים קשר ישיר בין קיום מצוות לבין בטחון עצמי? בשנתיים האחרונות נוצר נתק בין משפחתה של אשתי אלינו עקב ריב. אני הייתי קשור למשפחה שלה והמשבר קצת כואב לי ואיני רואה שהדברים חוזרים לקדמותם, כמו כן בחיי האישיים אני רק עם רעייתי וחש הרבה פעמים בדידות וללא אנשים וגם סגירות כזאת. כמו כן בפרנסה אינני חש הכי טוב ולא יודע מה לעשות כדי לשנות אני מאמין שאני בעל פוטנציאל להצליח אבל בגלל כל הדברים שקרו בשנתיים האחרונות אני חש שברירי יותר. מה לעשות כדי להצליח מחדש??? האם בטחון עצמי הוא גם משהו שיכול להתחזק ע"י הקפדה על מצוות? זה דיי מפחיד אותי המצב הזה או לייתר דיוק מטריד אותי שאין כל כך בטחון פנימי. מה לעשות? ובשורות טובות
תשובה: הקפדה על מצוות צריכה לבוא מתוך התחזקות אמונית אמתית ולא כפתרון לכל מני בעיות אישיות ואחרות. תמיד טוב להתחזק באמונה ובמצוות, אבל הפתרון לבעיה שלך הוא בשיפור ההערכה והדימוי העצמי שלך, זו הדרך לחיזוק הביטחון העצמי. פסיכולוג טוב הוא הפתרון. פסיכולוג ידע להדריך אותך וללוות אותך בתקופה רגשית קשה. עליך ללכת לטיפול פסיכולוגי. זה הפתרון האמתי. לא תמיד מצליחים למצוא מיד את הפסיכולוג המתאים. אם אחרי פגישה ראשונה לא נוצר אמון. מנסים פסיכולוג אחר. ובהצלחה
שאלה: למה ה  ברא אנשים שלא יכולים להתחתן?: אני בשירות לאומי והחבר ה שלי שאלו אותי למה הקב"ה ברא הומואים ולא נתן להם אפשרות להתחתן? זה אומר שהוא רוצה שהם יחיו לבד כל החיים?
תשובה: השאלה הזו היא בהחלט נכונה וכואבת, וכמובן היא שייכת ביחס להרבה מצוקות אחרות. אפשר לשאול מדוע ה  ברא מחלות חשוכות-מרפא, או מדוע הוא ברא אנשים בעלי מומים כאלו ואחרים. אגב, יש אנשים שלא זכו להקים בית בישראל שלא באשמתם, וגם הם שואלים בכאב - מדוע נגזר עלינו שלא להקים בית בישראל. באמת איננו יודעים לענות על השאלה הזו, אבל אנחנו כן יודעים ומאמינים שלכל אדם יש שליחות בעולם הזה, ולפעמים חלק מהשליחות הוא סבל וייסורים בתחום כזה או אחר. אם אדם עשה ככל יכלתו ובכל זאת הוא לא זוכה להנשא זה כואב מאד מאד אבל אין זה אומר שאין  טעם לחייו  חס וחלילה אלא שהקב"ה רוצה שהוא יחיה את חייו בצורה ובאופן הזה - ודוקא בדרך הזה הוא יזכה להשלים את הייעוד שלו בעולם ברכה והצלחה טוביה tsbias1 Gmail.com
שאלה: ברית בין הבתרים: קיבלתי עבודה על ברית בין הבתרים ואני צריך להביא המון פירושים שונים לגבי ההבטחה שה הבטיח לאברהם. אשמח עם תוכל לכתוב לי את פירושך. יואב
תשובה: קטונתי מלהציע פירושים משלי לכל פרשיות התורה. אם תרצה פירוש מקורי ועמוק - עיין בקישור להלן. מאמר של פרופ  יהודה אליצור
שאלה: הגרוע שביהודים טוב מהמצוין שבגויים? ומה זה גוי?: לכבוד הרב, מה המקור לכינוי מי שאינו יהודי "גוי"? למה מתכוונים כשאומרים גוי? לנוכרי? ללא יהודי? או חלילה לרשע כפי שאני פוגש יהודים המכנים את בני אומות העולם גויים רשעים? מהיכן נלקחה האימרה: הגרוע שביהודים טוב מהמצוין שבגויים? האם זו אמרה מאחד מספרי הקודש? אני חייב להודות שזה נשמע לי תמוה לנוכח הכרותי גם עם יהודים וגם עם גויים. אשמח לשמוע את דעת הרב.
תשובה: אני מאוד מאוד לא אוהב את ההתבטאות הזו, וחושב שאין לה מקום. לצערי, יש יהודים גרועים מאוד, ולשמחתי יש גויים טובים מאוד. איני יודע מבחינה לשונית כיצד הפך "גוי" ממילה מקראית המבטאת "עם" למילה המציינת דווקא את מי שאינו בן ברית. זו שאלה היסטורית לשונית בתחום שאני לא יודע עליו שום דבר. יש הרבה ביטויי שוללים כלפי גויים בספרות ח. ראשונים רבים כבר כתבו כי יש להבחין ביו גויים פרועים וברבריים, ובין גויים המתוקנים בנימוסים, וצריך לבחון כל מקרה לגופו.
שאלה: בחירת תנור אפיה: ברצוני לרכוש תנור אפיה בילט אין עם שני תאים. האם כל תנור כזה מופרד לחלוטין ואם לא-על מה יש להקפיד כשבוחרים תנור
תשובה: ויש עוד תשובות ב"שאל את הרב" בנושא זה
שאלה: לא הבנתי, מה הבעיה ביחסים חד מיניים?: מצד אחד אתם אומרים ש: "אין שום דבר שלילי ביצירת קשר עם בנים. למה כולם עושים מזה סיפור כל כך גדול? ושביצירת קשר עם בנים אין שום דבר שלילי. הרי בסוף רוצים להתחתן, להקים בית וכו." ומצד שני אתם אומרים שכן, מחנכים דור לשנאת להט"בים ואי קבלת האחר. ואתם גם די עושים הכל כדי למנוע מאחרים להינשא מחוץ לרבנות, עם בני זוג מאותו המין, וקבל את אותם זכויות כמו כל משפחה. למה?
תשובה: נא לכתוב במילים של דרך ארץ, ואשמח לענות
שאלה: כיריים חשמליות: שוקלת להחליף כיריים במטבח.בכיריים מגז יש אפשרות להשתמש בחגז ביו"ט. רציתי לוודא,שאין אופצית בישול ביו"ט בכיריים חשמליות.
תשובה: תשובה : יש סוגים שונים הפועלים בצורות שונות 1. כל סוג שהחשמל נדלק כתוצאה מהנחת הסיר כלי הוא אסור בגלל שזה מבעיר את האש חשמל. כך עובדים כירי ה"אידוקציה". 2. בכירים מסוג אחר, באופן תאורטי, יהיה מותר להדליק אותו עם שעון שבת ולבשל עליו ולגבי הגברה והנמכה יש לפנות למכון צומ"ת לבירור אופן הפעולה של הכיריים.
שאלה: אורך חולצה וחצאית: רציתי לדעת למה צריך ללכת עם חצאית שעוברת את הברך וחולצה שעוברת את המרפק.
תשובה: עייני בפרוט בקישור דלקמן
שאלה: הורים ובני זוג: אימי התקשרה אליי ואמרה שאישתי בחורה טובה וכו, אבל, היא כמעט ולא מתקשרת אליה וזה פוגע בה. אנחנו מבקרים את ההורים בערך בשבועיים, אבל מפריע לה מאוד שהיא כמעט ואף פעם לא מתקשרת, ואני לא רוצה להגיד לאישתי כי זה רק יצור ריחוק, כי ב"ה שאנחנו מגיעים להוריי היחסים טובים ומצד שני אני לא רוצה שאימי תתקשר אליי כל רגע שמשהו מפריע לה, מה עושים? אומרים לאימי בצורה יפה שאפשר לדבר הכל חוץ מן בין בני הזוג להגיד לה את צודקת ואני מראה דוגמה לידה שאני מתקשר אלייך וכו
תשובה: לאמא לא אומרים הוראות או ביקורת. מכבדים אותה ויראים ממנה. לאשתך צריך להסביר בנחת ובהקשבה הדדית את הנושא. תציג זאת כצורך של אמך לקבל תשומת לב, ולא כחובה של אשתך. טבע האדם להיטיב עם מי שזקוק לו ולחמול עליו, ולהמנע מלהיטיב עם מי שפוקד עליו נימוסים וכד. תתפלל על כך שתהיה סיעתא דשמיא ב ביניהן. בהצלחה
שאלה: השתלת שחלה: רציתי לדעת מה אומרת ההלכה בהקשר הסיטואציה הבאה (שאכן התרחשה לפני מספר שנים): אישה שעברה תאונת דרכים נאלצה לעבור כריתת שיחות (ולכן לא יכולה לבייץ וללדת). לאחר מספר שנים עברה תרומת שחלה מאישה בריאה, בייצה ביציות של התורמת, ונכנסה להריון. האם הילד שיוולד הוא בנה של תורמת השחלה או של האישה שנשאה אותו ברחמה וילדה אותו? אשמח להתייחסות מהמקורות.
תשובה: זו סוגיה סבוכה הנובעת ממספר הכרעות בהבנת סוגיות אחרות לגמרי בגמרא ובראשונים. אינני יכול לכתוב במקום הנוכחי את הסוגיה מפאת אורכה והפירוט בה. למעשה, ישנן כמה דעות מי האם, והדבר טרם הוכרע סופית בידי הרבנות הראשית ביחס לגישה ההלכתית במדינת ישראל כלפי אמהות לתינוק שנולד מכך. אין להשוות זאת באופן פשוט למחלוקת הדומה לגבי השתלת זרע או ביצית באם המקורית או בפונדקאית, שכן כאן מדובר באופן אחר של איבר.
שאלה: רונות ואי צ ינג : במשך הרבה שנים קראתי עתידות באמצעות קלפים, אבני רונות ובמיוחד באמצעות האורקאל הסיני "אי צ ינג". מיותר לציין שאף אחד לא ימכור לי את הסיפור שזה "הבלים". זה רחוק מאוד מלהיות הבלים. זה עובד, וזה עובד מצוייין והיתה לי הצלחה גדולה בזה. עם כל זה, בשנים האחרונות הפסקתי לעסוק בזה, כיון שלא רציתי לעבור על הלכה בריש גלי. עכשיו אני מתגעגע לזה והיתי רוצה לשאול רב שבקי בהלכה, אם יש אפשרות להתיר את הענין, כי אני יודע שיש בכל שאלה הרבה דעות, ודי לי בפוסק אחד שיתיר.
תשובה: התורה אינה אוסף דעות שתוכל לבחור דעה שנחה לחייך. עליך לקבל את פסיקת הרב אליו פנית, תוך מסך הבערות שאינך יודע מראש אם יקל או יחמיר, אלא אתה מאמין שהפוסק מביא דבר ד  מעיון בתוה"ק כפי דעתו. ועל כעין זה נאמר מקולי ב"ה ומקולי ב"ש- רשע. לשאלתך- אין להתיר לעשות זאת, אלא אם יש בכך רפואה במקרה ספציפי של חולה שיש בו סכנה
שאלה: עוף   אורות אליהו  : האם אתם ממליצים על השחיטה של "אורות אליהו" מצפת ברמת בד"ץ מהדרין? ראיתי שם הרבה צרירויות של דם.
תשובה: אדום בעוף אינו בהכריח צרירות דם. עיין במאמר זה למלווה תמונות של צרירות דם.
שאלה: סירוב לנשיקה מדודות מחו"ל: יש לי משפחה שלא שומרת מצוות שגרה בחוץ לארץ, מנהג המקום שבו הם מתגוררים הוא בכל פעם שנפגשים, גם אם זה כל יום, אם זה אדם קרוב, מנשקים נשיקה על כל לחי. עלתה בראשי הבעיה של שמירת נגיעה, כמובן שעם הגברים אין בעיה אבל עם הנשים קשה לסרב כי זה יכול לפגוע ברגשותיהם קשות, במיוחד בגלל שרואים אותנו פעם במספר שנים. להסביר את המצב לא יעזור כי הם עדיין יפגעו וזה הדבר. האחרון שרוצים כשרואים משפחה חברים.
תשובה: הדבר אסור. יש להסביר במאור פנים ובעדינות, ולקוות שלא יפגעו.
שאלה: התלבטות באמונה: לרב לאחרונה אני מתלבט לא מעט בהקשר של ייסורים. אני עובד בעבודה שממש לא טוב לי בה. גם המיקום הגיאוגרפי שלה ממש לא נגיש, גם תנאי השכר לא טובים (על אף שסיימתי תואר בהנדסה) וגם רוב העובדים הם ערבים (כולל המנהל). אני מתלבט האם הקב"ה הביא אותי לכאן בשביל להבין שזה לא התחום שאני צריך לעסוק בו ואז ראוי שאעזוב מיידית או שאני צריך להישאר ולעבור כאן איזהשהוא תהליך עקב עוונותי. אשמח לדעת איך הרב רואה את הדברים.
תשובה: רק נביא יכול להודיע מה כוונתו של הקב"ה. אנחנו בדור שאין בו נביאים ועלינו לחיות הכי נכון במציאות הזאת. אין שום הצדקה לקבל זאת כייסורים. הניסיון שלך הוא בכך שתמצא דרך לשנות את המצב שלך לטוב. תתפלל לקבל את מה שהכי מתאים לך - זהו הצד האמוני רוחני. עם זאת תפעל באופן מעשי כדי להגיע במציאות למקום עבודה שהכי מתאים לך. תחפש מקום עבודה אחר - שמתאים לקישורים שלך אבל שאין בו תנאים שהם קשים מדי עבורך. בהצלחה!
שאלה: לקנות ס"ת או דירה?: רציתי לשאול: אני מאד מעונינת להכניס ספר תורה ובכך לקיים מצוות קנית ספר תורה וכן להנציח אדם יקר לי. הבעיה: ההורים שלי מאד מתנגדים לכך למרות שאני זו שמשלמת לכך. הרקע לשאלה: אני רווקה בת 52. טרם התחתנתי וטרם קניתי דירה. אני מתגוררת בשכר דירה. חסכתי כסף כל השנים וההורים שלי טוענים שעדיף שאקנה קודם דירה. לעניות דעתי: השנים עוברות ואני מאד רוצה מצוות ולכן לא אכפת לי לקנות דירה פחות יקרה או להמשיך לגור בשכר דירה. שאלתי: האם בזה שאקנה ספר תורה אעבור על מצוות כיבוד הורים. עלי לציין שאני חולמת כבר הרבה שנים על הכנסת ספר תורה. אודה לרב על תשובה.
תשובה: לרוב האחרונים אינך חייבת להקשיב להורייך בנידון זה שאינו לצרכם הישיר, אך את חייבת לכבדם ולירא מהם בשפה ובעיקר בהוצאת ממון על צרכיהם. ויש חולקים. לדעת רוב הראשונים אין חובה על אשה לכתוב ס"ת, אלא על האיש. ובנוסף, בימינו יוצאי ידי חובת כתיבת ס"ת בכך שרוכשים ספרי לימוד, ובנשים- ספרי אמונה והלכות נשים. חישבי שוב על דברי הורייך, ובידקי אם זו המצווה היחידה שנשארה שטרם קיימת ועליה ראוי להוציא רוב כספך.
שאלה: כשרות קוסמטיקה: האם ידוע לכם אם מוצרי הקוסמטיקה של חברת קרליין כשרים כל השנה, בדגש על שפתונים?
שאלה: מכסה למיקרו: לכבוד הרב, רציתי לשאול: מכסה שמכסה צלחת עם מאכל בשרי, האם מותר להסיר אותו כשהצלחת בתוך המיקרו לאחר החימום ודלת המיקרו כבר פתוחה? ומה הדין אם עשיתי כך?(במיקרו שמחממים גם בשר וגם חלב במכסים שונים)
תשובה: א. ראוי שלא להסיר בתוך המיקרו כל עוד יש אדים. ב. אם זה כבר נעשה - אין איסור להשתמש במיקרו, כי כל נושא הכיסוי הוא חומרה מבורכת שאנו נוהגים בה, אך אינה אוסרת את המיקרו.
שאלה: כונן שבת: אני חייל משוחרר נשוי ואב לתינוקת. לאחר כמעט שנה מהשחרור של עבודות מזדמנות קיבלתי הצעת עבודה שקשורה לניסיון הצבאי שלי בתור סדרן בחברת הסעות גדולה עם משכורת גבוהה. בראיון נמצאתי מתאים לתפקיד אך נאמר לי שמדי מספר שבועות עליי להיות כונן שבת מה שאומר שאני צריך להיות עם טלפון סלולרי ולענות במקרי חירום(תאונות וכדומה). האם זה מותר? מראש.
תשובה: זו אכן שאלה קשה מאוד. השאלה היא למה הכוונה לענות במקרי חרום. אם מדובר בחילוץ ופינוי   בוודאי שמותר. אך נראה מדבריך כי "מקרי חרום" משמעותם לארגן הסעות תחליפיות וכדו    וכאן קשה לראות כיצד יהיה מותר לעשות זאת בשבת.
שאלה: עד היום הזה: לכבוד הרב! אני לא מבין איך כתוב בסוף פרשת ויגש, שיוסף שם חוק עד היום הזה. כשרש"י (בראשית כב יד) כותב שכשכתוב עד היום הזה זה עד ימינו ממש. איך זה מסתדר?
תשובה: זה אכן לא מסתדר. וסביר אפוא להניח כי לא לכך רש"י התכוון.
שאלה: מוזיקה בעומר דחוף!: אם אני נמצא עם חברים והם שמים מוזיקה ואני שומר עומר ולא נעים להגיד להם להפסיק מה עושים
תשובה: המנהג שלא לשמוע מוזיקה בספירת העומר אינו מוגדר בפוסקים הראשונים, ועיקר עניינו הינו להימנע שמחה מיוחדת בימי אבילות, ולכן פוסקים שונים הגדירו הגדרות שונות ביחס לאיסור:   יש שאסרו מוזיקה שמחה המביאה לריקוד והתירו שירים שקטים ורגועים.   יש שאסרו מוזיקת חול והתירו מוזיקה ערכית.   יש שאסרו מוזיקה מכלי נגינה והתירו מוזיקה ווקאלית.   יש שאסרו רק מוזיקה חיה והתירו מוזיקה מוקלטת   יש שהתירו שמיעת מוזיקה הנעשית בהיסח הדעת (כגון תוך כדי נסיעה או עבודה) ואסרו רק כשהולכים במיוחד לשמוע מוזיקה כבילוי חשוב (כמו הופעה). הטעם העיקרי למנהגי האבילות בספירת העומר הינו כזכר למיתת תלמידי רבי עקיבא בתקופה זו, שנפטרו מכיוון שלא נהגו כבוד זה בזה. לכן התיקון העיקרי הוא התחזקות באהבת הבריות ובאחדות. מכיוון שלפי דעות רבות אם אין דעתך נוחה בשמיעת המוזיקה אין בכך כל איסור, ויתכן ששמיעת המוזיקה של החברים מותרת, בוודאי שאין להתקוטט ולריב על כך. אם להרגשתך דבריך יכולים להישמע ותוכל לבקש להימנע משמיעת המוזיקה בכדי להשתתף באבילות על תלמידי רבי עקיבא - מה טוב שתעשה כן ותבורך.  התשובה ניתנה ע"י חתנו של הרב עוזיאל אליהו שליט"א.
שאלה: קידוש המדינה הוא מעשה שטן או אתחלתא דגאולה?: לכבוד הרב אפרתי, כיצד ניתן לדעת שהמאמץ לקדש את המדינה הוא מעשה של עבודת השם אתחלתא דגאולה ולא מעשה שטן? משה בן-ציון
תשובה: מקובלנו מרבינו הגר"א (מגילת רות א, יח)- אם כלי הגוף קלים נעים ונדים בזריזות לעשות המצווה, אזי זהו סימן שמעורב בה עצת יצר רע גדול וסיגים הצריכים בירור וביעור. אולם אם כלי הגוף כבדים ועצלים בעשיית המצווה, והאדם מרגיש שהוא צריך לפקוד עליהם לבצע את רצונו, אזי זוהי מצווה כדבעי, שכן הגוף טבעו להיות כבד בענייני הרוח. וכך הוא בק"ו מפרט לכלל. אם מעשי כלל ישראל בדור האחרון בתקומת המדינה ומעשינו לקדשה, היו באים בקלילות הגוף הלאומי וללא מניעות וכד, אזי אכן היה טעם לברר שמא מעשה שטן הוא זה. אך אנו רואים את התגברות החיצוניים והס"א נגד המדינה ונגד המקדשים אותה בריבוי התורה, ואזי ברור שכל זאת מחוללת יד ד  הנטויה עלינו לטובה. אלא שבתחיית הנשמה יש תחיית סיגים מהגלות, ועלינו לבררם בתחום הדעת לפני הגילוי השלם של שם השם במדינתנו. בבכי יבואו ובתחנונים אובילם, אך הכל הולך ואור ב"ה הנה זה עומד אחר כותלנו.